25 
ovato - orbicularis , tenuissimis radiantibus et concentricis 
confertis conformibus costulis tecta. 
Genus Avicula. 
Ad hoc genus nonnullas parvas referimus testas, quas 
paucas schisto posidonico, de quo tractamus, invenimus, 
tamen, quum tam parvae imperfecteque conservatae sint, 
certis speciebus adscribere non ausi sumus. Duae variae 
formae disjungi possunt; altera speciei, magnitudine for- 
maque aequali, quae a de Koninck in libro suo «De- 
scription des animaux fossiles qui se trouvent dans le 
terrain carboniere de Belgique® (Tab. IV. fig. 9 et 4) 
«avicula laevigata« nominata est; testa, concentrice pli- 
cata convexa, auriculis minimis inaequalibus, 2'" fere 
longa lataque; altera, magis obliqua, distincte concentrice 
plicata, cum parvo exemplare speciei «pterinea laevis Goldf.« 
(Sandb. Verst. in Nassau tab. XXXI. fig. 1) aliqua ratione 
comparari potest sed, quum species generis Pterinea in 
antiquioribus stratis inveniantur, notisque cardinis solum 
et muscularum impressionum differant, exteriore forma 
autem speciebus generis Avicula similes, ad hoc genus 
referenda. Hoc commemoravisse satis habemus, nomina 
distincta speciebus ita obscuris et incertis non damus. 
Speciem illam «iVvicula lepida Goldf.« qqae in schisto 
posidonico alias inventa enumeratur, quanquam magno 
studio eam quaerimus, non invenimus; sed etiam fragmen- 
tum, quod fratres Sandbergii (Verst. in Nassau tab. XXIX. 
fig. 16) ad hanc speciem referunt, non indubium esse nobis 
videtur. 
